A Szilícium-völgy egyik legnagyobb startup guruját hozza virtuálisan Magyarországra a Founder Institue

A Founder Institute budapesti irodanyitását rögtön várakozáson felüli érdeklődés övezte: a szeptemberben útjára indított online webinársorozaton több száz érdeklődő vett eddig részt. A Szilícium-völgyből indult nemzetközi akcelerátor december 15-én az év csúcspontjával készül: virtuális találkozásra invitál a Founder Institute alapítójával, Adeo Rossi-val. Az amerikai CEO mellett öt elismert startup szakértő várja a részvevőket, akik olyan szaktekintélyekkel is beszélgethetnek, mint Biás Csongor, a Startup Hungary ügyvezető igazgatója, Langmár Péter, a Green Fox Academy társalapítója, Oszkó Péter, az Oxo Holdings ügyvezetője, vagy Pereczes János, az MKB Bank Fintechlab ügyvezető igazgatója. Az év végi online esemény a budapesti Founder Institute februárban induló, 14 hetes intenzív programját vezeti fel.